Scaled Composites Model 281 Proteus

Scaled Composites Model 281 Proteus er et spesialtransportfly for flygning i ekstreme høyder med ekstern last for eksperimentelle oppdrag. Det ble utviklet av luftfartøyingeniør Burt Rutan som en komposittkonstruksjon med kapasitet for langvarige flygning. Det har en unik konfigurasjon med fire vinger i tandem, to foran og to bak, for å ha stor løfteevne og oppnå ekstreme høyder opptil 19 000 meter.

Det er fremdeles i aktiv bruk hos Northrop Grumman i juni 2017. Det har flere stående verdensrekorder innenfor høydeflygning i sin klasse fra oktober 2000 da det var gjennomført flere flygninger i samarbeid med NASA Dryden.

Verdensrekorder 
Proteus flyet har satt flere verdensrekord innenfor høydeflygning i FAI Class C-1e (Landbasert fly; takeoff vekt 3000 til 6000 kg):

 Høyderekord: 19 277 m, 25. oktober 2000. Mike Melvill og Robert Waldwiller.
 Høyderekord i horisontal flyvning: 19 015 m, 25. oktober 2000. Mike Melvill og Robert Waldwiller.
 Høyderekord med 1 000 kg last: 17 067 m, 27. oktober 2000. Mike Melvill og Robert Waldwiller.

Spesifikasjoner 

 Type: Tomotors spesialtransportfly for ekstrem høydeflygning

Dimensjoner 
 Lengde: 17,17 m
 Vingespenn: 23,65 m
 Høyde: 5,38 m
 Vingeareal: 27,92 m²
 Tomvekt: 2 658 kg
 Maksvekt: 5 670 kg

Ytelser 
 2 Williams FJ44-2 turbofan motor, 10,20 kN skyvekraft hver
 Topphastighet: 504 km/t
 Marsjhastighet: 352 km/t
 Tjenestehøyde: 19 000 m
 Rekkevidde: 14 timer på 1 850 km fra base
 Klatrehastighet: 17 m/s

Referanser

Litteratur 
 Jackson, Mark; Jane's All The World's Aircraft 2003–2004. Coulsdon, UK:Jane's Information Group, 2003. ISBN 0-7106-2537-5.

Eksterne lenker 
 High-Speed Internet Access via Stratospheric HALO Aircraft
 Mission User's Guide
 Northrop Grumman Proteus marketing page
 Angels, HALOs and Atmospheric Networks
 MP-RTIP description
 Project descriptions
 NASA Proteus fact sheet
 NAST field deployment summary

Tomotors jetdrevne luftfartøy